title: Vykonávacie nariadenie Komisie (EÚ) 2019/916 zo 4. júna 2019, ktorým sa určuje miera úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2019

text:
                  5.6.2019

                  SK

                  Úradný vestník Európskej únie

                  L 146/98

         VYKONÁVACIE NARIADENIE KOMISIE (EÚ) 2019/916
         zo 4. júna 2019,
         ktorým sa určuje miera úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2019
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 3,
         po porade s Výborom pre poľnohospodárske fondy,
         keďže:

                     (1)

                     Podľa článku 25 nariadenia (EÚ) č. 1306/2013 sa má stanoviť rezerva určená na poskytnutie dodatočnej podpory pre poľnohospodársky sektor v prípade významnej krízy, ktorá ovplyvňuje poľnohospodársku výrobu alebo distribúciu, pričom sa zriadi tak, že na začiatku každého roka sa na priame platby uplatní určité zníženie prostredníctvom mechanizmu finančnej disciplíny podľa článku 26 uvedeného nariadenia.

                     (2)

                     V článku 26 ods. 1 nariadenia (EÚ) č. 1306/2013 sa stanovuje, že s cieľom zabezpečiť dodržiavanie ročných stropov stanovených v nariadení Rady (EÚ, Euratom) č. 1311/2013 (2) na financovanie trhových výdavkov a priamych platieb sa určí miera úpravy priamych platieb v prípade, že z odhadov financovania opatrení financovaných v rámci uvedeného podstropu pre daný rozpočtový rok vyplýva, že daný ročný strop bude prekročený.

                     (3)

                     Výška rezervy na krízy v poľnohospodárskom sektore, zahrnutej v návrhu rozpočtu Komisie na rok 2020, predstavuje 478 miliónov EUR v bežných cenách. Na pokrytie uvedenej sumy sa musí použiť mechanizmus finančnej disciplíny na priame platby podľa režimov podpory uvedených v prílohe I k nariadeniu Európskeho parlamentu a Rady (EÚ) č. 1307/2013 (3), pokiaľ ide o kalendárny rok 2019.

                     (4)

                     Z odhadov priamych platieb a výdavkov súvisiacich s trhom, ktoré sa stanovili v návrhu rozpočtu vypracovanom Komisiou na rok 2020, vyplýva, že nie je potrebná ďalšia finančná disciplína.

                     (5)

                     V súlade s článkom 26 ods. 3 nariadenia (EÚ) č. 1306/2013 by sa mala stanoviť miera úpravy do 30. júna kalendárneho roka, ktorého sa daná úprava týka.

                     (6)

                     Vo všeobecnosti platí, že poľnohospodárom, ktorí požiadali o pomoc vo forme priamych platieb na jeden kalendárny rok (N), sa pomoc vyplatí v pevne stanovenej lehote spadajúcej do rozpočtového roka (N + 1). Členské štáty však môžu vyplatiť platby poľnohospodárom s omeškaním po uplynutí uvedenej lehoty splatnosti v rámci určitých medzí. Takéto omeškané platby sa môžu uskutočniť v nasledujúcom rozpočtovom roku. Ak sa v prípade daného kalendárneho roka uplatňuje finančná disciplína, miera úpravy by sa nemala uplatňovať na platby, v súvislosti s ktorými sa žiadosti o pomoc predložili v iných kalendárnych rokoch, než je kalendárny rok, v ktorom sa uplatňuje finančná disciplína. S cieľom zabezpečiť rovnaké zaobchádzanie so všetkými poľnohospodármi je preto vhodné stanoviť, že miera úpravy sa má uplatňovať len na platby, v súvislosti s ktorými sa žiadosti o pomoc predložili v kalendárnom roku, v ktorom sa uplatňuje finančná disciplína, a to bez ohľadu na to, kedy sa platba poľnohospodárom vyplatí.

                     (7)

                     V článku 8 ods. 1 nariadenia (EÚ) č. 1307/2013 sa stanovuje, že miera úpravy uplatnená na priame platby, určená v súlade s článkom 26 nariadenia (EÚ) č. 1306/2013, sa má uplatňovať len na priame platby prekračujúce 2 000 EUR, ktoré sa poľnohospodárom majú poskytnúť v príslušnom kalendárnom roku. V článku 8 ods. 2 nariadenia (EÚ) č. 1307/2013 sa okrem toho stanovuje, že v dôsledku postupného zavedenia priamych platieb sa miera úprav vzťahuje na Chorvátsko až od 1. januára 2022. Preto by sa miera úpravy, ktorá sa má stanoviť týmto nariadením, nemala uplatňovať na platby poľnohospodárom v uvedenom členskom štáte,

               PRIJALA TOTO NARIADENIE:

            Článok 1

               1.   Na účely stanovenia miery úpravy v súlade s článkami 25 a 26 nariadenia (EÚ) č. 1306/2013 a v súlade s článkom 8 ods. 1 nariadenia (EÚ) č. 1307/2013 sa sumy priamych platieb v rámci režimov podpory uvedených v prílohe I k nariadeniu (EÚ) č. 1307/2013 prekračujúce 2 000 EUR, ktoré sa majú poskytnúť poľnohospodárom na základe žiadosti o pomoc predloženej za kalendárny rok 2019, znižujú o mieru úpravy 1,441101 %.

               2.   Zníženie stanovené v odseku 1 sa neuplatňuje na Chorvátsko.

            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 347, 20.12.2013, s. 549.

            (2)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

            (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).


title: Vykonávacie nariadenie Rady (EÚ) 2017/1942 z 25. októbra 2017, ktorým sa vykonáva článok 15 ods. 3 nariadenia (EÚ) č. 747/2014 o reštriktívnych opatreniach vzhľadom na situáciu v Sudáne

text:
               26.10.2017

               SK

               Úradný vestník Európskej únie

               L 276/1

         VYKONÁVACIE NARIADENIE RADY (EÚ) 2017/1942
   z 25. októbra 2017,
   ktorým sa vykonáva článok 15 ods. 3 nariadenia (EÚ) č. 747/2014 o reštriktívnych opatreniach vzhľadom na situáciu v Sudáne
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 747/2014 z 10. júla 2014 o reštriktívnych opatreniach vzhľadom na situáciu v Sudáne a o zrušení nariadení (ES) č. 131/2004 a (ES) č. 1184/2005 (1), a najmä na jeho článok 15 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. júla 2014 prijala nariadenie (EÚ) č. 747/2014.

               (2)

               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 1591 (2005) 17. októbra 2017 aktualizoval údaje týkajúce sa jednej osoby, na ktorú sa vzťahujú reštriktívne opatrenia.

               (3)

               Príloha I k nariadeniu (EÚ) č. 747/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 747/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. októbra 2017

            Za Radu

            predseda

         M. MAASIKAS

      (1)  Ú. v. EÚ L 203, 11.7.2014, s. 1.

      PRÍLOHA
      Záznam „ALNSIEM, Musa Hilal Abdalla“ sa nahrádza týmto záznamom:

                     „2.

                        ALNSIEM, Musa Hilal Abdalla

                        Alias: a) šejk Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem.

                        Označenie: a) bývalý člen národného zhromaždenia Sudánu za okres Al-Waha; b) bývalý osobitný poradca na ministerstve federálnych záležitostí; c) hlavný náčelník kmeňa Mahamid v severnom Dárfúre.

                        Dátum narodenia: a) 1. január 1964; b) 1959.

                        Miesto narodenia: Kutum.

                        Štátna príslušnosť: Sudán.

                        Adresa: a) Kabkabija, Sudán; b) Kutum, Sudán (býva v Kabkabiji a meste Kutum, severný Dárfúr a býval v Chartúme).

                        Cestovný pas: a) diplomatický pas D014433 vydaný 21. februára 2013 (platný do 21. februára 2015); b) diplomatický pas D009889 vydaný 17. februára 2011 (platný do 17. februára 2013).

                        Identifikácia: osvedčenie o štátnej príslušnosti č.: A0680623.

                        Dátum označenia zo strany OSN: 25. apríl 2006.

                        Ďalšie informácie: Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5795065

                        Informácie zo súhrnu dôvodov zaradenia do zoznamu, ktoré poskytol sankčný výbor:

                     Alnsiem bol do zoznamu zaradený 25. apríla 2006 podľa bodu 1 rezolúcie č. 1672 (2006) ako „hlavný náčelník kmeňa Džalul v severnom Dárfúre“.
                     V správe organizácie Human Rights Watch sa uvádza, že organizácia má memorandum s dátumom 13. február 2004 pochádzajúce z úradu miestnej samosprávy v severnom Dárfúre, v ktorom sa „bezpečnostným jednotkám v oblasti“ nariaďuje „umožniť aktivity mudžahedínov a dobrovoľníkov pod velením šejka Musu Hilala s cieľom operovať v oblastiach [severného Dárfúru] a zabezpečiť ich základné potreby“. Dňa 28. septembra 2005 zaútočilo 400 členov arabskej milície na dediny Aro Sharrow (vrátane jej tábora pre vnútorne vysídlené osoby), Acho, a Gozmena v západnom Dárfúre. Nazdávame sa tiež, že Musa Hilal bol prítomný počas útoku na tábor pre vnútorne vysídlené osoby v Aro Sharrow: jeho syn bol zabitý počas útoku Sudánskej osloboditeľskej armády (SLA) na Shareiu, takže tento útok bol pre neho osobnou krvnou pomstou. Existujú primerané dôvody sa nazdávať, že ako hlavný náčelník mal priamu zodpovednosť za tieto činnosti a je zodpovedný za porušovanie medzinárodného humanitárneho práva a ľudských práv, ako aj za iné zverstvá.“


title: Vykonávacie nariadenie Komisie (EÚ) 2017/1956 z 26. októbra 2017, ktorým sa do registra chránených označení pôvodu a chránených zemepisných označení zapisuje názov [Saucisson d'Ardenne/Collier d'Ardenne/Pipe d'Ardenne (CHZO)]

text:
               27.10.2017

               SK

               Úradný vestník Európskej únie

               L 277/4

         VYKONÁVACIE NARIADENIE KOMISIE (EÚ) 2017/1956
   z 26. októbra 2017,
   ktorým sa do registra chránených označení pôvodu a chránených zemepisných označení zapisuje názov [Saucisson d'Ardenne/Collier d'Ardenne/Pipe d'Ardenne (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Belgicka o zápis názvu „Saucisson d'Ardenne“/„Collier d'Ardenne“/„Pipe d'Ardenne“ (CHZO) bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Komisii boli doručené dve oznámenia o námietke – 17. augusta 2015 od podniku Zurich Foodstuff Trading LLC (Spojené arabské emiráty) a 14. septembra 2015 od podniku Rezos Brands SA (Grécko).

               (3)

               Komisia zaslala Belgicku oznámenie o námietke od podniku Zurich Foodstuff Trading LLC. Oznámenie o námietke od podniku Rezos Brands SA nebolo zaslané: podľa článku 51 ods. 1 druhého pododseku nariadenia (EÚ) č. 1151/2012 každá fyzická alebo právnická osoba, ktorá má oprávnený záujem a má sídlo alebo bydlisko v inom členskom štáte ako v tom, z ktorého bola žiadosť podaná, môže podať oznámenie o námietke členskému štátu, v ktorom je usadená. Podnik Rezos Brands SA teda nemohol podať oznámenie o námietke priamo Komisii. Okrem toho bolo uvedené oznámenie o námietke Komisii doručené po uplynutí lehoty stanovenej na predloženie takéhoto oznámenia o námietke v článku 51 ods. 1 nariadenia (EÚ) č. 1151/2012.

               (4)

               Komisii bola 17. októbra 2015 doručená odôvodnená námietka od podniku Zurich Foodstuff Trading LLC.

               (5)

               Záujem namietateľa opísaný v odôvodnenej námietke nebolo možné konštatovať a nebol priamy, ale nepriamy a hypotetický. Podnik Zurich Foodstuff Trading LLC teda nemal oprávnený záujem a námietkové konanie nepokračovalo. Námietka podniku Zurich Foodstuff Trading LLC je preto neprípustná.

               (6)

               Belgické orgány zaslali Komisii listom zo 16. júla 2014 žiadosť podniku TerBeke-Pluma, ktorý je usadený mimo zemepisnej oblasti vymedzenej pre CHZO „Saucisson d'Ardenne“/„Collier d'Ardenne“/„Pipe d'Ardenne“ a ktorý predložil prípustnú námietku podľa článku 49 ods. 3 nariadenia (EÚ) č. 1151/2012, ktorou žiadal o poskytnutie prechodného obdobia podľa článku 15 ods. 1 nariadenia (EÚ) č. 1151/2012, počas ktorého by mohol naďalej používať názov „Saucisson d'Ardenne“/„Collier d'Ardenne“/„Pipe d'Ardenne“. Informácie a vysvetlenia, ktoré Komisia potrebuje, aby s plnou znalosťou skutočností prijala rozhodnutie týkajúce sa uvedeného prechodného obdobia, oznámili belgické orgány listami z 1. apríla 2015, 3. novembra 2016 a 3. apríla 2017.

               (7)

               V súlade s článkom 9 nariadenia (EÚ) č. 1151/2012 sa názvu „Saucisson d'Ardenne“/„Collier d'Ardenne“/„Pipe d'Ardenne“ od 8. mája 2014, t. j. dátumu doručenia žiadosti o zápis Komisii, poskytla prechodná vnútroštátna ochrana. V tejto súvislosti sa podniku TerBeke-Pluma poskytlo na vnútroštátnej úrovni adaptačné obdobie v trvaní maximálne deväť mesiacov, počas ktorého mohol v súvislosti s výrobkami, ktoré nezodpovedajú príslušnej špecifikácií, naďalej používať chránené názvy. Toto adaptačné obdobie sa začalo 8. mája 2014 a skončilo sa o deväť mesiacov neskôr.

               (8)

               Keďže podnik TerBeke-Pluma nesmie od 8. februára 2015 uvádzať svoj výrobok na trh pod názvami „Saucisson d'Ardenne“/„Collier d'Ardenne“/„Pipe d'Ardenne“, poskytnutie prechodného obdobia podľa článku 15 ods. 1 nariadenia (EÚ) č. 1151/2012 nie je odôvodnené. Ak by sa povolilo používanie registrovaných názvov pre výrobky, ktoré sa vyrábajú mimo vymedzenej zemepisnej oblasti, neumožnil by sa tým „prechod“, ale neoprávnene by to viedlo k opätovnému vzniku situácie, ktorá sa od 8. februára 2015 považuje za nezákonnú.

               (9)

               Vzhľadom na uvedené skutočnosti by sa názov „Saucisson d'Ardenne“/„Collier d'Ardenne“/„Pipe d'Ardenne“ mal zapísať do registra chránených označení pôvodu a chránených zemepisných označení,

         PRIJALA TOTO NARIADENIE:
   Článok 1
   Názov „Saucisson d'Ardenne“/„Collier d'Ardenne“/„Pipe d'Ardenne“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy výrobkov 1.2. Mäsové výrobky (tepelne spracované, solené, údené atď.) uvedené v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatni teľné vo všetkých členských štátoch.
      V Bruseli 26. októbra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 182, 3.6.2015, s. 7.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2017/1957 z 26. októbra 2017, ktorým sa otvárajú colné kvóty Únie na určité ryby a produkty rybárstva s pôvodom v Kosove a stanovuje sa ich správa

text:
                  27.10.2017

                  SK

                  Úradný vestník Európskej únie

                  L 277/6

            VYKONÁVACIE NARIADENIE KOMISIE (EÚ) 2017/1957
      z 26. októbra 2017,
      ktorým sa otvárajú colné kvóty Únie na určité ryby a produkty rybárstva s pôvodom v Kosove (*1) a stanovuje sa ich správa
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) 2017/355 z 15. februára 2017 o niektorých postupoch uplatňovania Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom (*1) na strane druhej (1), a najmä na jeho článok 2,
      keďže:

                  (1)

                  Dohoda o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom (*1) na strane druhej (2) (ďalej len „dohoda“) bola podpísaná 27. októbra 2015 a nadobudla platnosť 1. apríla 2016.

                  (2)

                  V článku 31 dohody a v prílohe IV k dohode sa stanovujú mechanizmy uplatniteľné na dovoz rýb a produktov rybárstva do Únie. Podľa týchto ustanovení majú byť pstruhy a kapry s pôvodom v Kosove dovážané do Únie v rámci určitých colných kvót oslobodené od ciel.

                  (3)

                  Na vykonanie uvedených ustanovení dohody týkajúcich sa rýb a produktov rybárstva je potrebné otvoriť a spravovať ročné colné kvóty na pstruhy a kapry na rok 2016 a na nasledujúce roky.

                  (4)

                  Tieto colné kvóty by Komisia mala spravovať na základe chronologického poradia podľa dátumov prijatia colných vyhlásení na prepustenie do voľného obehu v súlade s vykonávacím nariadením Komisie (EÚ) 2015/2447 (3).

                  (5)

                  Opatrenia stanovené v tomto nariadení by sa mali uplatňovať od dátumu nadobudnutia platnosti dohody. Preto by toto nariadenie malo nadobudnúť účinnosť čo najskôr.

                  (6)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Otvárajú sa colné kvóty Únie na ryby a produkty rybárstva s pôvodom v Kosove, ktoré sú uvedené v prílohe.
      Článok 2
      Colné kvóty podľa článku 1 spravuje Komisia v súlade s článkami 49 až 54 vykonávacieho nariadenia (EÚ) 2015/2447.
      Článok 3
      Toto nariadenie nadobúda účinnosť dňom jeho uverejnenia v Úradnom vestníku Európskej únie.
      Uplatňuje sa od 1. apríla 2016.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 26 októbra 2017

               Za Komisiu

               predseda

            Jean-Claude JUNCKER

         (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.

         (1)  Ú. v. EÚ L 57, 3.3.2017, s. 59.

         (2)  Ú. v. EÚ L 71, 16.3.2016, s. 3.

         (3)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

         PRÍLOHA
         Bez ohľadu na pravidlá na interpretáciu kombinovanej nomenklatúry má znenie opisu výrobkov iba informatívnu hodnotu, pričom rozsah preferenčného režimu sa v kontexte tejto prílohy určuje na základe číselných znakov KN. Ak je pred číselnými znakmi KN uvedené „ex“, rozsah preferenčného režimu sa určuje číselným znakom KN spolu so zodpovedajúcim opisom.

            Ryby a produkty rybárstva

                     Poradové číslo

                     Číselný znak KN

                     Podpoložka TARIC

                     Opis

                     Ročný objem colnej kvóty
                     (v tonách čistej hmotnosti)

                     Colná sadzba v rámci kvóty

                     09.1506

                     0301 91

                     Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster): živé; čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; prášky, múčky a pelety, vhodné na ľudskú konzumáciu

                     Od 1.4.2016 do 31.12.2016:
                     15
                     Na nasledujúce roky – od 1.1. do 31.12.:
                     15

                     0 %

                     0302 11

                     0303 14

                     0304 42

                     0304 52 00

                     10

                     0304 82

                     0304 99 21

                     11, 12, 20

                     0305 10 00

                     10

                     0305 39 90

                     10

                     0305 43 00

                     0305 59 85

                     61

                     0305 69 80

                     61

                     09.1508

                     0301 93 00

                     Kapry (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): živé; čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; prášky, múčky a pelety, vhodné na ľudskú konzumáciu

                     Od 1.4.2016 do 31.12.2016:
                     20
                     Na nasledujúce roky – od 1.1. do 31.12.:
                     20

                     0 %

                     0302 73 00

                     0303 25 00

                     0304 39 00

                     20

                     0304 51 00

                     10

                     0304 69 00

                     20

                     0304 93 90

                     10

                     0305 10 00

                     20

                     0305 31 00

                     10

                     0305 44 90

                     10

                     0305 52 00

                     10

                     0305 64 00

                     10


title: Vykonávacie nariadenie Komisie (EÚ) 2017/1963 z 9. augusta 2017, ktorým sa mení vykonávacie nariadenie (EÚ) č. 615/2014 o pravidlách uplatňovania nariadenia Európskeho parlamentu a Rady (EÚ) č. 1306/2013 a nariadenia Európskeho parlamentu a Rady (EÚ) č. 1308/2013, pokiaľ ide o pracovné programy na podporu sektora olivového oleja a stolových olív

text:
                  28.10.2017

                  SK

                  Úradný vestník Európskej únie

                  L 279/30

            VYKONÁVACIE NARIADENIE KOMISIE (EÚ) 2017/1963
      z 9. augusta 2017,
      ktorým sa mení vykonávacie nariadenie (EÚ) č. 615/2014 o pravidlách uplatňovania nariadenia Európskeho parlamentu a Rady (EÚ) č. 1306/2013 a nariadenia Európskeho parlamentu a Rady (EÚ) č. 1308/2013, pokiaľ ide o pracovné programy na podporu sektora olivového oleja a stolových olív
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho články 57 ods. 2, 58 ods. 4, 62 ods. 2 a článok 66 ods. 4,
      so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (2), a najmä na jeho článok 31,
      keďže:

                  (1)

                  Na základe skúseností získaných počas realizácie trojročných pracovných programov, ktoré sa začali 1. apríla 2015, by sa mali niektoré ustanovenia vykonávacieho nariadenia Komisie (EÚ) č. 615/2014 (3) zjednodušiť alebo spresniť. Zároveň je vhodné ešte viac znížiť administratívnu záťaž pre prevádzkovateľov a vnútroštátne správne orgány.

                  (2)

                  Rok realizácie pracovných programov sa začína 1. apríla, a to v rámci zmeny schválených pracovných programov v prípade zlúčenia prijímajúcich organizácií, a preto by samostatné pracovné programy zlúčených prijímajúcich organizácií mali pokračovať v súbežnej a oddelenej realizácii až do začiatku roka realizácie, ktorý nasleduje po roku realizácie, v ktorom došlo k zlúčeniu. V tejto súvislosti by sa mali niektoré podmienky na prijatie zmien pracovného programu upraviť tak, aby bolo jasné, že nedôjde k destabilizácii rozpočtu vyčleneného na príslušnú oblasť.

                  (3)

                  S cieľom lepšie zosúladiť žiadosti o vyplatenie preddavkov s likviditou príjemcu by mali mať členské štáty možnosť povoliť prijímajúcim organizáciám predkladať žiadosti o vyplatenie preddavkov počas realizácie trojročného pracovného programu.

                  (4)

                  Mala by sa stanoviť minimálna výška zábezpeky, ktorú treba zložiť pri podávaní žiadosti o schválenie pracovného programu na to, aby sa zabezpečila realizácia schváleného pracovného programu. Pravidlá uvoľňovania zábezpeky v súvislosti s preddavkami pred koncom každého roka realizácie pracovného programu by mali byť pružnejšie a mali by sa zosúladiť s pravidlami týkajúcimi sa platby finančných prostriedkov EÚ.

                  (5)

                  Vzhľadom na to, že hlavným cieľom prísnych lehôt na predloženie žiadosti o platbu je dodržiavanie ročného rozpočtového cyklu, by mali mať členské štáty väčšiu pružnosť pri určovaní lehoty na podanie žiadosti o platbu, pokiaľ členské štáty zrealizujú platby do 15. októbra kalendárneho roka, v ktorom sa končí rok realizácie pracovného programu.

                  (6)

                  S cieľom zabrániť ťažkostiam s likviditou by mal byť počas každého roka realizácie pracovného programu k dispozícii systém čiastkových platieb na náhradu už vynaložených výdavkov.

                  (7)

                  V záujme zjednodušenia by malo byť možné overovať dodržiavanie podmienok na uznanie príjemcov len na základe dokumentov.

                  (8)

                  Napokon, niektoré dátumy týkajúce sa oznamovania určitých informácií Komisii a krížové odkazy medzi niektorými ustanoveniami vykonávacieho nariadenia (EÚ) č. 615/2014 by mali byť vyjadrené zrozumiteľnejšie.

                  (9)

                  Vykonávacie nariadenie (EÚ) č. 615/2014 by sa preto malo zodpovedajúcim spôsobom zmeniť.

                  (10)

                  Pracovné programy schválené pred 1. aprílom 2018 by sa mali až do ukončenia týchto programov naďalej riadiť ustanoveniami vykonávacieho nariadenia (EÚ) č. 615/2014 uplatniteľnými v čase ich schválenia.

                  (11)

                  Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

            PRIJALA TOTO NARIADENIE:
      Článok 1
      Vykonávacie nariadenie (EÚ) č. 615/2014 sa mení takto:

                  1.

                  Článok 2 sa mení takto:

                              a)

                              v odseku 3 sa prvý pododsek nahrádza takto:
                              „Ak sa prijímajúce organizácie zlúčili do jednej organizácie a predtým realizovali samostatné pracovné programy, pokračujú v súbežnej a oddelenej realizácii svojich pracovných programov do 31. marca roku, ktorý nasleduje po zlúčení.“;

                              b)

                              v odseku 6 sa písmená c) a d) nahrádzajú takto:

                                          „c)

                                          nedôjde k destabilizácii rozpočtu prideleného na príslušnú oblasť podľa článku 3 ods. 1 delegovaného nariadenia (EÚ) č. 611/2014;

                                          d)

                                          prevod finančných prostriedkov z dotknutého opatrenia na iné opatrenia v rámci príslušnej oblasti nepresahuje 40 000 EUR.“

                  2.

                  Články 3 a 4 sa nahrádzajú takto:
                  „Článok 3
                  Vyplácanie preddavkov
                  1.   Prijímajúca organizácia môže podať žiadosti o vyplatenie preddavkov do dátumov, ktoré má stanoviť členský štát.
                  2.   Celková výška preddavkov vyplatených na príslušný rok realizácie pracovného programu nesmie prekročiť 90 % pôvodne schválenej výšky pomoci na daný pracovný program.
                  3.   Členský štát môže stanoviť minimálnu výšku preddavkov a lehoty platieb preddavkov.
                  Článok 4
                  Zábezpeky, ktoré sa majú zložiť
                  1.   Zábezpeka uvedená v článku 7 ods. 3 písm. g) delegovaného nariadenia (EÚ) č. 611/2014 je vo výške aspoň 10 % požadovaných finančných prostriedkov Únie.
                  2.   Preddavky uvedené v článku 3 sa vyplatia pod podmienkou zloženia zábezpeky v súlade s kapitolou IV delegovaného nariadenia Komisie (EÚ) č. 907/2014 (*1). Táto zábezpeka je vo výške 110 % preddavku.
                  3.   Pred dňom, ktorý určí členský štát, ale najneskôr do konca každého roka realizácie pracovného programu môžu prijímajúce organizácie podať príslušnému členskému štátu žiadosť o uvoľnenie zábezpeky uvedenej v odseku 2. Okrem dokumentov uvedených v článku 5 ods. 2 písm. b) a c) sprevádza žiadosť aj podrobný opis etáp pracovného programu, ktoré sa už vykonali, rozdelených podľa oblastí a opatrení uvedených v článku 3 delegovaného nariadenia (EÚ) č. 611/2014. Členský štát tieto dokumenty skontroluje a uvoľní zábezpeku zodpovedajúcu príslušným výdavkom najneskôr v priebehu druhého mesiaca nasledujúceho po mesiaci, v ktorom bola zábezpeka zložená.

                     (*1)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).“"

                  3.

                  Článok 5 sa mení takto:

                              a)

                              odsek 1 sa nahrádza takto:
                              „1.   Na účely vyplatenia finančných prostriedkov EÚ podľa článku 29 ods. 2 nariadenia (EÚ) č. 1308/2013 predloží prijímajúca organizácia platobnej agentúre členského štátu žiadosť o financovanie v kalendárnom roku, v ktorom sa skončí realizácia pracovného programu, a to najneskôr v deň, ktorý určí členský štát, čím sa umožní súlad s odsekom 5.
                              Platobná agentúra členského štátu môže prijímajúcim organizáciám vyplatiť zostatok finančných prostriedkov Únie zodpovedajúci každému roku realizácie pracovného programu po tom, ako na základe výročnej správy uvedenej v článku 9 alebo inšpekčnej správy uvedenej v článku 7 overí, že sa obe tranže preddavku uvedené v článku 3 skutočne použili.“;

                              b)

                              v odseku 5 sa prvá veta nahrádza takto:
                              „Najneskôr do 15. októbra kalendárneho roka, v ktorom sa skončí realizácia pracovného programu, a po preskúmaní sprievodných dokladov a vykonaní kontrol uvedených v článku 6 členský štát vyplatí zodpovedajúce finančné prostriedky EÚ a prípadne uvoľní zábezpeku uvedenú v článku 4 ods. 2.“

                  4.

                  Vkladá sa tento článok 5a:
                  „Článok 5a
                  Čiastkové platby
                  1.   Členské štáty môžu prijímajúcim organizáciám povoliť požiadať o platbu časti pomoci zodpovedajúcej sumám, ktoré sa už v rámci pracovného programu vynaložili.
                  2.   Žiadosti uvedené v odseku 1 sa môžu podať kedykoľvek, no maximálne dvakrát za každý rok realizácie pracovného programu. Okrem dokumentov uvedených v článku 5 ods. 2 písm. b) a c) sprevádza žiadosti aj podrobný opis etáp pracovného programu, ktoré sa už vykonali, rozdelených podľa oblastí a opatrení uvedených v článku 3 delegovaného nariadenia (EÚ) č. 611/2014.
                  3.   Platby súvisiace so žiadosťami uvedenými v odseku 1 neprekročia 80 % časti pomoci zodpovedajúcej sumám, ktoré sa už na príslušné obdobie v rámci pracovného programu vynaložili. Členské štáty môžu stanoviť minimálnu výšku čiastkových platieb a lehoty na podávanie žiadostí.“

                  5.

                  V článku 6 sa dopĺňa tento odsek 6:
                  „6.   Členské štáty môžu overovať dodržiavanie podmienok na uznanie príjemcov, ako sa uvádza v odseku 1 písm. a), len na základe dokumentov.“

                  6.

                  Článok 10 sa mení takto:

                              a)

                              odsek 1 sa mení takto:

                                          i)

                                          úvodná veta sa nahrádza takto:
                                          „Príslušné orgány najneskôr do 31. januára pred začatím nového trojročného pracovného programu oznámia Komisii vnútroštátne opatrenia zavedené na vykonávanie tohto nariadenia, a najmä v súvislosti s:“;

                                          ii)

                                          písmená c) a d) sa nahrádzajú takto:

                                                      „c)

                                                      s minimálnou výškou finančných prostriedkov Únie pridelených na konkrétne oblasti uvedené v článku 5 delegovaného nariadenia (EÚ) č. 611/2014, cieľmi a prioritami sektora olivového oleja uvedenými v článku 6 ods. 1 písm. a) uvedeného delegovaného nariadenia a s kvantitatívnymi a kvalitatívnymi ukazovateľmi uvedenými v článku 7 ods. 3 písm. f) uvedeného delegovaného nariadenia;

                                                      d)

                                                      s dňami uvedenými v článku 5 ods. 1 a článku 5a ods. 3 tohto nariadenia;“;

                              b)

                              v odseku 3 sa úvodná veta nahrádza takto:
                              „Príslušné orgány najneskôr 20. októbra po každom roku realizácie pracovného programu predložia Komisii správu o vykonávaní tohto nariadenia, ktorá musí obsahovať minimálne tieto prvky:“.

            Článok 2
      Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
      Uplatňuje sa na pracovné programy, ktoré sa začnú od 1. apríla 2018 a na ich schvaľovacie procesy.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 9. augusta 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 347, 20.12.2013, s. 549.

         (2)  Ú. v. EÚ L 347, 20.12.2013, s. 671.

         (3)  Vykonávacie nariadenie Komisie (EÚ) č. 615/2014 zo 6. júna 2014 o pravidlách uplatňovania nariadenia Európskeho parlamentu a Rady (EÚ) č. 1306/2013 a nariadenia Európskeho parlamentu a Rady (EÚ) č. 1308/2013, pokiaľ ide o pracovné programy na podporu sektora olivového oleja a stolových olív (Ú. v. EÚ L 168, 7.6.2014, s. 95).


title: Vykonávacie nariadenie Komisie (EÚ) 2017/1945 z 19. júna 2017, ktorým sa stanovujú vykonávacie technické predpisy, pokiaľ ide o oznámenia podávané a prijímané žiadajúcimi investičnými spoločnosťami a investičnými spoločnosťami, ktorým bolo udelené povolenie, v súlade so smernicou Európskeho parlamentu a Rady 2014/65/EÚ (Text s významom pre EHP )

text:
                  26.10.2017

                  SK

                  Úradný vestník Európskej únie

                  L 276/22

            VYKONÁVACIE NARIADENIE KOMISIE (EÚ) 2017/1945
      z 19. júna 2017,
      ktorým sa stanovujú vykonávacie technické predpisy, pokiaľ ide o oznámenia podávané a prijímané žiadajúcimi investičnými spoločnosťami a investičnými spoločnosťami, ktorým bolo udelené povolenie, v súlade so smernicou Európskeho parlamentu a Rady 2014/65/EÚ
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (1), a najmä na jej článok 7 ods. 5 tretí pododsek,
      keďže:

                  (1)

                  Je vhodné stanoviť spoločné štandardné formuláre, vzory a postupy s cieľom zabezpečiť jednotný mechanizmus, na základe ktorého budú príslušné orgány členských štátov účinne vykonávať svoje právomoci v súvislosti s udeľovaním povolení spoločnostiam na poskytovanie investičných služieb, vykonávanie investičných činností a prípadne poskytovanie vedľajších služieb.

                  (2)

                  Na uľahčenie komunikácie medzi žiadateľom, ktorý žiada o povolenie ako investičná spoločnosť v súlade s hlavou II smernice 2014/65/EÚ, a príslušným orgánom by príslušné orgány mali určiť kontaktné miesto výlučne na účely postupu podávania žiadostí a zverejniť o ňom informácie na svojom webovom sídle.

                  (3)

                  Na to, aby príslušné orgány mohli posúdiť, či môžu zmeny v riadiacom orgáne spoločnosti ohroziť účinné, riadne a obozretné vedenie spoločnosti a aby náležite zohľadnili záujmy klientov spoločnosti a integritu trhu, by mali byť stanovené jasné lehoty na predkladanie informácií o týchto zmenách.

                  (4)

                  Spoločnosti by však mali byť oslobodené od požiadavky predkladať informácie o zmenách v riadiacom orgáne pred tým, ako tieto zmeny nadobudnú účinnosť, vtedy, pokiaľ je zmena dôsledkom okolností mimo kontroly spoločnosti, akými je napríklad úmrtie člena riadiaceho orgánu. V takom prípade by malo byť spoločnostiam dovolené informovať príslušný orgán do 10 pracovných dní po zmene.

                  (5)

                  Na spracovanie osobných údajov členskými štátmi pri uplatňovaní tohto nariadenia sa vzťahuje smernica Európskeho parlamentu a Rady 95/46/ES (2).

                  (6)

                  Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre cenné papiere a trhy (ESMA).

                  (7)

                  Európsky orgán pre cenné papiere a trhy uskutočnil otvorené verejné konzultácie, analyzoval možné súvisiace náklady a prínosy a požiadal o stanovisko skupinu zainteresovaných strán v oblasti cenných papierov a trhov zriadenú v súlade s článkom 37 nariadenia Európskeho parlamentu a Rady (EÚ) č. 1095/2010 (3),

            PRIJALA TOTO NARIADENIE:
      Článok 1
      Určenie kontaktného miesta
      Príslušné orgány určia kontaktné miesto pre spracovanie všetkých informácií od žiadateľov, ktorí žiadajú o povolenie ako investičná spoločnosť v súlade s hlavou II smernice 2014/65/EÚ. Kontaktné údaje určeného kontaktného miesta uverejňujú príslušné orgány na svojich webových sídlach a pravidelne ich aktualizujú.
      Článok 2
      Predkladanie žiadosti
      1.   Žiadateľ, ktorý žiada o povolenie ako investičná spoločnosť v súlade s hlavou II smernice 2014/65/EÚ, predkladá príslušnému orgánu žiadosť vyplnením vzoru uvedeného v prílohe I.
      2.   Žiadateľ oznamuje príslušnému orgánu údaje o všetkých členoch svojho riadiaceho orgánu vyplnením vzoru uvedeného v prílohe II.
      Článok 3
      Prijatie žiadosti a potvrdenie prijatia
      Do 10 pracovných dní od prijatia žiadosti zašle príslušný orgán žiadateľovi potvrdenie o prijatí žiadosti vrátane kontaktných údajov určeného kontaktného miesta, ako je stanovené v článku 1.
      Článok 4
      Žiadosť o dodatočné informácie
      Ak príslušný orgán potrebuje na posúdenie žiadosti ďalšie informácie, zašle žiadateľovi žiadosť, v ktorej uvedie, aké informácie majú byť poskytnuté.
      Článok 5
      Oznámenie zmien v zložení vedúceho orgánu
      1.   Investičná spoločnosť oznamuje príslušnému orgánu akékoľvek zmeny v zložení riadiaceho orgánu pred tým, ako tieto zmeny nadobudnú účinnosť.
      Ak v prípade opodstatnených dôvodov nie je možné predložiť oznámenie pred tým, ako táto zmena nadobudne účinnosť, musí byť podané do 10 pracovných dní od zmeny.
      2.   Investičná spoločnosť poskytuje informácie podľa odseku 1 vo formáte stanovenom v prílohe III.
      Článok 6
      Oznámenie rozhodnutia
      Príslušný orgán informuje žiadateľa o svojom rozhodnutí o udelení alebo neudelení povolenia v tlačenej alebo v elektronickej forme alebo obojako do šiestich mesiacov, ako je stanovené v článku 7 ods. 3 smernice 2014/65/EÚ.
      Článok 7
      Nadobudnutie účinnosti a uplatňovanie
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      Uplatňuje sa od 3. januára 2018.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 19. júna 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 173, 12.6.2014, s. 349.

         (2)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

         (3)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

         PRÍLOHA I

            Formulár žiadosti o povolenie ako investičná spoločnosť

         Text obrazu

            Referenčné číslo:
            Dátum:
            ODOSIELATEĽ:
            Meno žiadateľa:
            Adresa:
            (Kontaktné údaje určenej kontaktnej osoby)
            Meno:
            Telefón:
            E-mail:
            PRIJÍMATEĽ:
            Členský štát:
            Príslušný orgán:
            Adresa:
            (Kontaktné údaje určeného kontaktného miesta)
            Adresa:
            Telefón:
            E-mail:
            Vážená pani/Vážený pán [doplňte príslušné meno],
            v prílohe predkladáme žiadosť o povolenie v súlade s článkom 2 vykonávacieho nariadenia Komisie (EÚ) 2017/1945, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy na oznamovanie alebo poskytovanie informácií uvedených v článku 7 ods. 5 smernice 2014/65/EÚ na zabezpečenie jednotných podmienok uplatňovania článku 7 ods. 2 uvedenej smernice.

         Text obrazu

            — Osoba zodpovedná za vypracovanie žiadosti:
            Meno:
            Funkcia:
            Telefón:
            Fax (ak je k dispozícii):
            E-mail:
            — Druh žiadosti (označte krížikom):
            Povolenie
            Zmena už získaného povolenia
            OBSAH
            Všeobecné informácie o žiadateľovi
            [Uveďte informácie podľa článku 1 delegovaného nariadenia Komisie (EÚ) 2017/1943 zo 14. júla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa informácií a požiadaviek na účely povolení investičných spoločností. Tieto informácie uveďte priamo tu alebo uveďte odkaz na príslušné prílohy, ktoré tieto informácie obsahujú.]
            Informácie o kapitále
            [Uveďte informácie podľa článku 2 delegovaného nariadenia (EÚ) 2017/1943. Tieto informácie uveďte priamo tu alebo uveďte odkaz na príslušné prílohy, ktoré tieto informácie obsahujú.]
            Informácie o akcionároch
            [Uveďte informácie podľa článku 3 delegovaného nariadenia (EÚ) 2017/1943. Tieto informácie uveďte priamo tu alebo uveďte odkaz na príslušné prílohy, ktoré tieto informácie obsahujú.]
            Informácie o riadiacom orgáne a osobách riadiacich činnosť
            [Uveďte informácie podľa článku 4 delegovaného nariadenia (EÚ) 2017/1943. Tieto informácie uveďte priamo tu alebo uveďte odkaz na príslušné prílohy, ktoré tieto informácie obsahujú.]
            Finančné informácie
            [Uveďte informácie podľa článku 5 delegovaného nariadenia (EÚ) 2017/1943. Tieto informácie uveďte priamo tu alebo uveďte odkaz na príslušné prílohy, ktoré tieto informácie obsahujú.]
            Informácie o organizácii
            [Uveďte informácie podľa článku 6 delegovaného nariadenia Komisie (EÚ) 2017/1943. Tieto informácie uveďte priamo tu alebo uveďte odkaz na príslušné prílohy, ktoré tieto informácie obsahujú.]

         PRÍLOHA II

            Zoznam členov riadiaceho orgánu

         Text obrazu

            Referenčné číslo:
            Dátum:
            ODOSIELATEĽ:
            Meno žiadateľa:
            Adresa:
            (Kontaktné údaje určenej kontaktnej osoby)
            Meno:
            Telefón:
            E-mail:
            PRIJÍMATEĽ:
            Príslušný orgán:
            Adresa:
            (Kontaktné údaje určeného kontaktného miesta, ak je to relevantné)
            Adresa:
            Telefón:
            E-mail:
            Vážená pani/Vážený pán [doplňte príslušné meno],
            v prílohe predkladáme žiadosť o povolenie v súlade s článkom 2 vykonávacieho nariadenia Komisie (EÚ) 2017/1945 z 19. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy na oznamovanie alebo poskytovanie informácií uvedených v článku 7 ods. 5 smernice 2014/65/EÚ na zabezpečenie jednotných podmienok uplatňovania článku 9 ods. 5 uvedenej smernice.

         Text obrazu

            — Osoba zodpovedná za vypracovanie žiadosti:
            Meno:
            Funkcia:
            Telefón:
            Fax (ak je k dispozícii):
            E-mail:
            Dátum:
            Podpis:
            Zoznam členov riadiaceho orgánu
            Člen 1
            Meno
            Kontaktné údaje (telefón, e-mail, adresa)
            Funkcia
            Odborné skúsenosti a iné relevantné skúsenosti
            Vzdelanie a príslušná odborná príprava
            Zoznam zastávaných výkonných a nevýkonných riadiacich funkcií v iných subjektoch
            Dátum účinnosti
            [Tieto informácie uveďte priamo tu alebo vysvetlite, ako budú poskytnuté, prípadne uveďte odkaz na príslušné prílohy, ktoré tieto informácie obsahujú.]
            Člen n
            Meno
            Kontaktné údaje (telefón, e-mail, adresa)
            Funkcia
            Odborné skúsenosti a iné relevantné skúsenosti
            Vzdelanie a príslušná odborná príprava
            Zoznam zastávaných výkonných a nevýkonných riadiacich funkcií v iných subjektoch
            Dátum účinnosti
            [Tieto informácie uveďte priamo tu alebo vysvetlite, ako budú poskytnuté, prípadne uveďte odkaz na príslušné prílohy, ktoré tieto informácie obsahujú.]
            Predložte prosím:
            — zápisnicu z valného zhromaždenia, ktorým sa vymenúva nový člen riadiaceho orgánu,
            — zápisnicu zo zasadnutia riadiaceho orgánu s vymenovaním nových členov.

         PRÍLOHA III

            Oznámenie o zmenách v zložení riadiaceho orgánu

         Text obrazu

            Referenčné číslo:
            Dátum:
            ODOSIELATEĽ:
            Meno žiadateľa:
            Adresa:
            (Kontaktné údaje určenej kontaktnej osoby)
            Meno:
            Telefón:
            E-mail:
            PRIJÍMATEĽ:
            Príslušný orgán:
            Adresa:
            (Kontaktné údaje určeného kontaktného miesta, ak je to relevantné)
            Adresa:
            Telefón:
            E-mail:
            Vážená pani/Vážený pán [doplňte príslušné meno],
            v prílohe predkladáme žiadosť o povolenie v súlade s článkom 4 vykonávacieho nariadenia Komisie (EÚ) 2017/1945 z 19. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy na oznamovanie alebo poskytovanie informácií uvedených v článku 7 ods. 5 smernice 2014/65/EÚ na zabezpečenie jednotných podmienok uplatňovania článku 9 ods. 5 uvedenej smernice.
            — Osoba zodpovedná za vypracovanie žiadosti:
            Meno:
            Funkcia:
            Telefón:
            Fax (ak je k dispozícii):
            E-mail:

         Text obrazu

            Informácie o členoch riadiaceho orgánu, ktorí odchádzajú z vedúceho orgánu
            Člen 1
            Meno
            Kontaktné údaje (telefón, e-mail, adresa)
            Funkcia
            Dátum účinnosti odchodu z riadiaceho orgánu
            Dôvody odchodu z riadiaceho orgánu
            Člen 2
            Meno
            Kontaktné údaje (telefón, e-mail, adresa)
            Funkcia
            Dátum účinnosti odchodu z riadiaceho orgánu
            Dôvody odchodu z riadiaceho orgánu
            Člen n
            Meno
            Kontaktné údaje (telefón, e-mail, adresa)
            Funkcia
            Dátum účinnosti odchodu z riadiaceho orgánu
            Dôvody odchodu z riadiaceho orgánu
            Informácie o novom členovi/nových členoch riadiaceho orgánu
            Člen 1
            Meno
            Kontaktné údaje (telefón, e-mail, adresa)
            Funkcia
            Odborné skúsenosti a iné relevantné skúsenosti
            Vzdelanie a príslušná odborná príprava
            Zoznam zastávaných výkonných a nevýkonných riadiacich funkcií v iných subjektoch
            Dátum účinnosti
            [Tieto informácie uveďte priamo tu alebo vysvetlite, ako budú poskytnuté, prípadne uveďte odkaz na príslušné prílohy, ktoré tieto informácie obsahujú.]
            Člen n
            Meno
            Kontaktné údaje (telefón, e-mail, adresa)
            Funkcia
            Odborné skúsenosti a iné relevantné skúsenosti
            Vzdelanie a príslušná odborná príprava
            Zoznam zastávaných výkonných a nevýkonných riadiacich funkcií v iných subjektoch

         Text obrazu

            Dátum účinnosti
            [Tieto informácie uveďte priamo tu alebo vysvetlite, ako budú poskytnuté, prípadne uveďte odkaz na príslušné prílohy, ktoré tieto informácie obsahujú.]
            Úplný aktualizovaný zoznam členov riadiaceho orgánu
            Predložte prosím:
            — zápisnicu z valného zhromaždenia, ktorým sa vymenúva nový člen riadiaceho orgánu,
            — zápisnicu zo zasadnutia riadiaceho orgánu s vymenovaním nových členov.
            Názov
            Funkcia
            Dátum účinnosti


title: Vykonávacie nariadenie Komisie (EÚ) 2017/1944 z 13. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy pre konzultačný proces medzi dotknutými príslušnými orgánmi v súvislosti s oznámením navrhovaného nadobudnutia kvalifikovanej účasti v investičnej spoločnosti v súlade so smernicami Európskeho parlamentu a Rady 2004/39/ES a 2014/65/EÚ (Text s významom pre EHP )

text:
                  26.10.2017

                  SK

                  Úradný vestník Európskej únie

                  L 276/12

            VYKONÁVACIE NARIADENIE KOMISIE (EÚ) 2017/1944
      z 13. júna 2017,
      ktorým sa stanovujú vykonávacie technické predpisy, pokiaľ ide o štandardné formuláre, vzory a postupy pre konzultačný proces medzi dotknutými príslušnými orgánmi v súvislosti s oznámením navrhovaného nadobudnutia kvalifikovanej účasti v investičnej spoločnosti v súlade so smernicami Európskeho parlamentu a Rady 2004/39/ES a 2014/65/EÚ
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (1), a najmä na jej článok 10a ods. 8 šiesty pododsek,
      so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica Európskeho parlamentu a Rady 2002/92/ES a smernica 2011/61/EÚ (2), a najmä na jej článok 12 ods. 9,
      keďže:

                  (1)

                  Je vhodné stanoviť spoločné štandardné formuláre, vzory a postupy, ktorými sa zabezpečí, aby príslušné orgány členských štátov mohli presne posúdiť oznámenia o navrhovaných nadobudnutiach alebo zvýšení kvalifikovanej účasti v investičnej spoločnosti. V takých prípadoch by mali dotknuté príslušné orgány navzájom konzultovať a poskytovať všetky dôležité alebo relevantné informácie.

                  (2)

                  Na uľahčenie spolupráce medzi nimi a s cieľom zabezpečiť efektívnosť pri výmene informácií by príslušné orgány určené v súlade s článkom 48 smernice 2004/39/ES mali určiť kontaktné osoby osobitne na účely konzultačného procesu stanoveného v článku 10 ods. 4 smernice 2004/39/ES a centralizovaný zoznam týchto kontaktných osôb by mal viesť Európsky orgán pre cenné papiere a trhy (ESMA).

                  (3)

                  S cieľom zabezpečiť včasnú a efektívnu spoluprácu medzi príslušnými orgánmi by sa mali stanoviť konzultačné postupy, ktoré obsahujú jasné časové obmedzenia. Jasný postup spolupráce by mal zahŕňať predbežné oznámenie, ktoré má zaslať žiadajúci orgán dožiadanému orgánu, aby ho informoval o prebiehajúcom posudzovaní.

                  (4)

                  Cieľom týchto postupov by malo byť takisto zabezpečiť, aby príslušné orgány spolupracovali a usilovali sa vylepšovať predmetný postup podporou výmeny spätnej väzby, pokiaľ ide o kvalitu a relevantnosť prijatých informácií.

                  (5)

                  Každá výmena alebo prenos informácií medzi príslušnými orgánmi, inými orgánmi, subjektmi alebo osobami by sa mali uskutočňovať v súlade s pravidlami ochrany osobných údajov stanovenými v smernici Európskeho parlamentu a Rady 95/46/ES (3).

                  (6)

                  Nariadenie Európskeho parlamentu a Rady (ES) č. 45/2001 (4) sa vzťahuje na spracovanie osobných údajov orgánom ESMA pri uplatňovaní tohto nariadenia.

                  (7)

                  Toto nariadenie vychádza z návrhu vykonávacích technických predpisov, ktoré orgán ESMA predložil Komisii.

                  (8)

                  Orgán ESMA nevykonal verejné konzultácie ani neanalyzoval možné súvisiace náklady a prínosy zavedenia štandardných formulárov, vzorov a postupov pre konzultačný proces medzi dotknutými príslušnými orgánmi, pretože sa to považovalo za neprimerané vzhľadom na ich rozsah a vplyv.

                  (9)

                  Smernica 2014/65/EÚ nadobudla účinnosť 2. júla 2014. Článkom 12 ods. 9 smernice 2014/65/EÚ sa nahrádza článok 10a ods. 8 smernice 2004/39/ES a predmetný článok obsahuje poverenie pre ESMA na vypracovanie vykonávacích technických predpisov, ktoré je totožné s poverením stanoveným v článku 10a ods. 8 smernice 2004/39/ES. Okrem toho sa obsah článku 10b ods. 4 a článku 10 ods. 4 smernice 2004/39/ES takisto zhoduje s obsahom článku 13 ods. 4 a článku 11 ods. 2 smernice 2014/65/EÚ. Podľa článku 94 ods. 1 smernice 2014/65/EÚ sa smernica 2004/39/ES zruší s účinnosťou od 3. januára 2017. Prijatie technických predpisov Komisiou v súlade s článkom 10a ods. 8 smernice 2004/39/ES by sa takisto malo považovať za prijatie v súlade s článkom 12 ods. 8 smernice 2014/65/EÚ s tým dôsledkom, že sa technické predpisy budú naďalej uplatňovať po 3. januári 2018 bez potreby akýchkoľvek ďalších zmien,

            PRIJALA TOTO NARIADENIE:
      Článok 1
      Predmet úpravy
      Týmto nariadením sa stanovujú štandardné formuláre, vzory a postupy pre výmenu informácií počas konzultačného procesu medzi príslušným orgánom cieľového subjektu („žiadajúci orgán“) a príslušným orgánom navrhovaného nadobúdateľa alebo oprávneného subjektu, ktorý je buď dcérskou spoločnosťou navrhovaného nadobúdateľa alebo je pod jeho kontrolou („dožiadaný orgán“).
      Článok 2
      Určené kontaktné osoby
      1.   Príslušné orgány určené v súlade s článkom 48 smernice 2004/39/ES určia kontaktné osoby pre komunikáciu na účely tohto nariadenia a tieto osoby oznámia orgánu ESMA.
      2.   ESMA vedie a aktualizuje zoznam určených kontaktných osôb pre potreby príslušných orgánov uvedených v odseku 1.
      Článok 3
      Predbežné oznámenie
      1.   Žiadajúci orgán zašle dožiadanému orgánu predbežné oznámenie v lehote troch pracovných dní od prijatia oznámenia od navrhovaného nadobúdateľa v súlade s článkom 10 ods. 3 smernice 2004/39/ES.
      2.   Žiadajúci orgán zašle predbežné oznámenie vyplnením vzoru uvedeného v prílohe I a musí uviesť všetky informácie, ktoré sú v ňom stanovené.
      Článok 4
      Oznámenie o konzultácii
      1.   Žiadajúci orgán zašle oznámenie o konzultácii dožiadanému orgánu čo najskôr po prijatí oznámenia od navrhovaného nadobúdateľa v súlade s článkom 10 ods. 3 smernice 2004/39/ES, najneskôr však do 20 pracovných dní od prijatia takéhoto oznámenia.
      2.   Žiadajúci orgán zasiela oznámenie o konzultácii uvedené v odseku 1 písomne poštou, telefaxom alebo zabezpečenými elektronickými prostriedkami a adresuje ho určenej kontaktnej osobe dožiadaného orgánu s výnimkou prípadu, ak dožiadaný orgán vo svojej odpovedi na predbežné oznámenie uvedené v článku 3 neurčil inak.
      3.   Žiadajúci orgán zašle oznámenie o konzultácii uvedené v odseku 1 vyplnením vzoru uvedeného v prílohe II, pričom uvedie najmä aspekty týkajúce sa dôvernosti informácií, ktoré môže získať žiadajúci orgán, a uvedie podrobnosti relevantných informácií, o ktoré žiadajúci orgán žiada dožiadaný orgán.
      Článok 5
      Potvrdenie o prijatí oznámenia o konzultácii
      Dožiadaný orgán zašle potvrdenie o prijatí oznámenia o konzultácii do dvoch pracovných dní od jeho prijatia vrátane akýchkoľvek doplňujúcich kontaktných údajov svojej určenej kontaktnej osoby, a ak je to možné, odhadovaný dátum odpovede.
      Článok 6
      Odpoveď od dožiadaného orgánu
      1.   Odpoveď na oznámenie o konzultácii sa zasiela písomne poštou, telefaxom alebo zabezpečenými elektronickými prostriedkami. Adresuje sa určeným kontaktným osobám, ak žiadajúci orgán neurčil inak.
      2.   Dožiadaný orgán poskytne žiadajúcemu orgánu čo najskôr, najneskôr však do 20 pracovných dní od prijatia oznámenia o konzultácii tieto informácie:

                  a)

                  príslušné informácie požadované v oznámení o konzultácii vrátane všetkých názorov alebo výhrad súvisiacich s nadobudnutím navrhovaným nadobúdateľom;

                  b)

                  akékoľvek ďalšie dôležité informácie z vlastného podnetu, ktoré môžu ovplyvniť posúdenie.

            3.   Ak dožiadaný orgán nemôže splniť časový limit stanovený v odseku 2, informuje žiadajúci orgán o tejto okolnosti, pričom uvedie dôvody omeškania a odhadovaný dátum odpovede. Dožiadaný orgán poskytuje pravidelnú spätnú väzbu o dosiahnutom pokroku pri poskytovaní požadovaných informácií.
      4.   Pri poskytovaní informácií v súlade s odsekom 2 dožiadaný orgán použije vzor uvedený v prílohe III.
      Článok 7
      Konzultačné postupy
      1.   Žiadajúci orgán a dožiadaný orgán komunikujú v súvislosti s oznámením o konzultácii a odpoveďou s použitím najvhodnejších prostriedkov spomedzi tých, ktoré sú uvedené v článku 4 ods. 2 a článku 6 ods. 1, pričom náležite zohľadňujú dôvernosť informácií, korešpondenčný čas, objem materiálu, ktorý sa má zaslať, a uľahčenie prístupu k informáciám pre žiadajúci orgán. Žiadajúci orgán bezodkladne odpovie na všetky žiadosti dožiadaného orgánu o vysvetlenie.
      2.   Ak požadované informácie sú alebo môžu byť v tom istom členskom štáte v držbe iného orgánu, ako je dožiadaný orgán, dožiadaný orgán bezodkladne zhromaždí informácie a zašle ich žiadajúcemu orgánu v súlade s článkom 6.
      3.   Dožiadaný orgán a žiadajúci orgán spolupracujú na vyriešení akýchkoľvek problémov, ktoré môžu vzniknúť pri vybavovaní žiadosti, vrátane vyriešenia otázky nákladov, ak sú náklady na poskytnutie pomoci podľa odhadov pre dožiadaný orgán nadmerné.
      4.   Ak sa počas lehoty na posúdenie objavia nové informácie alebo ak vznikne potreba ďalších informácií, žiadajúci orgán a dožiadaný orgán spolupracujú s cieľom zabezpečiť výmenu všetkých doplňujúcich relevantných informácií v súlade s týmto nariadením.
      5.   Odchylne od článku 4 ods. 2 a článku 6 ods. 1, ak sa informácie vymieňajú v rámci posledných 15 pracovných dní pred uplynutím lehoty na posúdenie uvedenej v článku 10a ods. 1 druhom pododseku smernice 2004/39/ES, možno tieto informácie poskytnúť ústne. V takých prípadoch sa tieto informácie musia následne potvrdiť v súlade s článkom 4 ods. 2 a článkom 6 ods. 1, ak sa dotknuté príslušné orgány nedohodnú inak.
      6.   Dožiadaný orgán a žiadajúci orgán si navzájom poskytujú spätnú väzbu o výsledkoch posúdenia, ku ktorému sa uskutočnila konzultácia, prípadne o užitočnosti informácií alebo inej pomoci, alebo o akýchkoľvek problémoch, ktoré sa vyskytli pri poskytovaní takejto pomoci alebo informácií.
      Článok 8
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 13. júna 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 145, 30.4.2004, s. 1.

         (2)  Ú. v. EÚ L 173, 12.6.2014, s. 349.

         (3)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

         (4)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

         PRÍLOHA I

            Vzor predbežného oznámenia

         [článok 3 vykonávacieho nariadenia Komisie (EÚ) 2017/1944]
         Text obrazu

            Predbežné oznámenie
            Referenčné číslo:
            Dátum:
            Všeobecné informácie
            OD:
            Členský štát:
            Žiadajúci orgán:
            Adresa sídla:
            (Kontaktné údaje určenej kontaktnej osoby)
            Meno:
            Telefónne číslo:
            E-mail:
            PRE:
            Členský štát:
            Dožiadaný orgán:
            Adresa sídla:
            (Kontaktné údaje určenej kontaktnej osoby)
            Meno:
            Telefónne číslo:
            E-mail:
            Vážená pani/vážený pán [uveďte príslušné meno]
            V súlade s článkom 3 vykonávacieho nariadenia Komisie (EÚ) 2017/1944 z 13. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy pre konzultačný proces medzi dotknutými príslušnými orgánmi v súvislosti s oznámením navrhovaného nadobudnutia kvalifikovanej účasti v investičnej spoločnosti v súlade so smernicou Európskeho parlamentu a Rady 2004/39/ES a 2014/65/EÚ, sa predkladá predbežné oznámenie, ktoré sa týka skutočností podrobnejšie uvedených nižšie.
            Informácie týkajúce sa navrhovaného nadobudnutia
            Totožnosť navrhovaného nadobúdateľa:
            [V prípade fyzických osôb uveďte informácie podľa článku 3 ods. 1 písm. a) delegovaného nariadenia Komisie (EÚ) 2017/1946 z 11. júla 2017, ktorým sa dopĺňa smernica Európskeho parlamentu a Rady 2004/39/ES a 2014/65/EÚ, pokiaľ ide o regulačné technické predpisy týkajúce sa úplného zoznamu informácií, ktoré majú navrhovaní nadobúdatelia zahrnúť do oznámenia o navrhovanom nadobudnutí kvalifikovanej účasti v investičnej spoločnosti; v prípade právnických osôb uveďte informácie podľa článku 3 ods. 2 písm. a) delegovaného nariadenia Komisie (EÚ) 2017/1946.]

         Text obrazu

            Názov príslušného(-ých) oprávneného(-ých) subjektu(-ov) v členskom štáte dožiadaného orgánu a vzťah k navrhovanému nadobúdateľovi:
            [Ak je navrhovaný nadobúdateľ oprávneným subjektom podľa článku 10 ods. 4 písm. a) smernice 2004/39/ES, názov navrhovaného nadobúdateľa je dostatočný. Ak navrhovaný nadobúdateľ patrí do jednej z kategórií vymedzených v článku 10 ods. 4 písm. b) alebo c) smernice 2004/39/ES, je takisto potrebné objasniť vzťah medzi navrhovaným nadobúdateľom a príslušným oprávneným subjektom usadeným v členskom štáte dožiadaného orgánu.]
            Totožnosť cieľového subjektu:
            [Uveďte informácie podľa článku 7 písm. a) delegovaného nariadenia Komisie (EÚ) 2017/1946 z 11. júla 2017, ktorým sa dopĺňa smernica Európskeho parlamentu a Rady 2004/39/ES a 2014/65/EÚ, pokiaľ ide o regulačné technické predpisy týkajúce sa úplného zoznamu informácií, ktoré majú navrhovaní nadobúdatelia zahrnúť do oznámenia o navrhovanom nadobudnutí kvalifikovanej účasti v investičnej spoločnosti.]
            Výška súčasnej a zamýšľanej účasti navrhovaného nadobúdateľa v cieľovom subjekte:
            [Uveďte informácie podľa článku 7 písm. c) bodov i), ii) a iii) delegovaného nariadenia Komisie (EÚ) 2017/1946 z 11. júla 2017, ktorým sa dopĺňa smernica Európskeho parlamentu a Rady 2004/39/ES a 2014/65/EÚ, pokiaľ ide o regulačné technické predpisy týkajúce sa úplného zoznamu informácií, ktoré majú navrhovaní nadobúdatelia zahrnúť do oznámenia o navrhovanom nadobudnutí kvalifikovanej účasti v investičnej spoločnosti.]
            Upozorňujeme, že lehota na posúdenie (*) uplynie [doplňte dátum]. Ako ďalšie Vám zašleme oznámenie o konzultácii, ktoré bude obsahovať všetky dôležité informácie o navrhovanom nadobudnutí, a bude zahŕňať všetky relevantné informácie, ktoré by sme chceli získať. Ak ste si medzitým vedomý akýchkoľvek dôležitých informácií týkajúcich sa nadobudnutia, alebo máte akékoľvek názory alebo výhrady, boli by sme Vám vďační, keby ste nám ich mohli poskytnúť čo najskôr, najneskôr však do 20 pracovných dní od prijatia oznámenia o konzultácii, ktoré bude nasledovať po tomto predbežnom oznámení.
            (*) V súlade s článkom 10a ods. 1 druhým pododsekom smernice 2004/39/ES.
            S pozdravom
            [podpis]

         PRÍLOHA II

            Vzor oznámenia o konzultácii

         [článok 4 vykonávacieho nariadenia Komisie (EÚ) 2017/1944]
         Text obrazu

            Oznámenie o konzultácii
            Referenčné číslo:
            Dátum:
            Všeobecné informácie
            OD:
            Členský štát:
            Žiadajúci orgán:
            Adresa sídla:
            (Kontaktné údaje určenej kontaktnej osoby)
            Meno:
            Telefónne číslo:
            E-mail:
            PRE:
            Členský štát:
            Dožiadaný orgán:
            Adresa sídla:
            (Kontaktné údaje určenej kontaktnej osoby)
            Meno:
            Telefónne číslo:
            E-mail:
            Vážená pani/vážený pán [uveďte príslušné meno]
            V súlade s článkom 4 vykonávacieho nariadenia Komisie (EÚ) 2017/1944 z 13. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy pre konzultačný proces medzi dotknutými príslušnými orgánmi v súvislosti s oznámením navrhovaného nadobudnutia kvalifikovanej účasti v investičnej spoločnosti v súlade so smernicou Európskeho parlamentu a Rady 2004/39/ES a 2014/65/EÚ, sa predkladá oznámenie o konzultácii, ktoré sa týka skutočností podrobnejšie uvedených nižšie.
            Upozorňujeme, že lehota na posúdenie (*) uplynie [doplňte dátum], boli by sme Vám preto vďační, keby ste požadované informácie a akékoľvek ďalšie relevantné a dôležité informácie poskytli do [20 pracovných dní od prijatia tohto listu] alebo, ak to nie je možné, informáciu o tom, kedy budete môcť poskytnúť požadovanú pomoc s prihliadnutím na uvedenú lehotu na posúdenie.
            (*) V súlade s článkom 10a ods. 1 druhým pododsekom smernice 2004/39/ES.

         Text obrazu

            Informácie týkajúce sa navrhovaného nadobudnutia
            Predmet
            [uveďte tieto informácie alebo odkaz na príslušné prílohy, ktoré tieto informácie obsahujú]
            Podrobnosti o navrhovanom nadobudnutí
            [uveďte tieto informácie alebo odkaz na príslušné prílohy, ktoré tieto informácie obsahujú]
            Podrobnosti o ďalších zapojených orgánoch dohľadu
            [uveďte tieto informácie alebo odkaz na príslušné prílohy, ktoré tieto informácie obsahujú]
            V nadväznosti na
            [v prípade potreby uveďte podrobnosti o predchádzajúcej žiadosti tak, aby ju bolo možné identifikovať]
            Druh žiadosti o pomoc
            Požadované informácie [ak je to relevantné]:
            [uveďte podrobný opis požadovaných špecifických informácií vrátane všetkých požadovaných relevantných dokumentov, a to s uvedením dôvodov, prečo sú tieto informácie užitočné. Napríklad:
            — akcionárska štruktúra navrhovaného nadobúdateľa alebo príslušného oprávneného subjektu a hlavné charakteristiky ich akcionárov,
            — najaktuálnejšie posúdenie vhodnosti (spôsobilosti a odbornosti) navrhovaného nadobúdateľa alebo príslušného oprávneného subjektu,
            — najaktuálnejšie posúdenie finančného zdravia navrhovaného nadobúdateľa alebo príslušného oprávneného subjektu spolu so súvisiacimi správami o verejnom alebo externom audite (v relevantných prípadoch),
            — najaktuálnejšie posúdenie kvality riadiacej štruktúry navrhovaného nadobúdateľa alebo príslušného oprávneného subjektu, ktoré vypracoval dožiadaný orgán, ako aj ich administratívnych a účtovných postupov, systémov vnútornej kontroly, správy a riadenia spoločnosti, štruktúry skupiny atď.]
            Ďalšie informácie, ktoré poskytol žiadajúci orgán:
            [Či sa žiadajúci orgán obrátil alebo sa obráti na akýkoľvek iný orgán alebo orgán presadzovania práva v členskom štáte dožiadaného orgánu, pokiaľ ide o predmet žiadosti, alebo na akýkoľvek iný orgán, o ktorom požadujúci orgán vie, že má aktívny záujem na predmete žiadosti.]
            S pozdravom
            [podpis]

         PRÍLOHA III

            Vzor odpovede od dožiadaného orgánu

         [článok 6 vykonávacieho nariadenia Komisie (EÚ) 2017/1944]
         Text obrazu

            Odpoveď od dožiadaného orgánu
            Referenčné číslo:
            Dátum:
            Všeobecné informácie
            OD:
            Členský štát:
            Dožiadaný orgán:
            Adresa sídla:
            (Kontaktné údaje určenej kontaktnej osoby)
            Meno:
            Telefónne číslo:
            E-mail:
            PRE:
            Členský štát:
            Žiadajúci orgán:
            Adresa sídla:
            (Kontaktné údaje určenej kontaktnej osoby)
            Meno:
            Telefónne číslo:
            E-mail:
            Vážená pani/vážený pán [uveďte príslušné meno]
            Vaše oznámenie o konzultácii z [dd.mm.rrrr] s referenčným číslom [uveďte referenčné číslo] sme spracovali v súlade s článkom 6 vykonávacieho nariadenia Komisie (EÚ) 2017/1944 z 13. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy pre konzultačný proces medzi dotknutými príslušnými orgánmi v súvislosti s oznámením navrhovaného nadobudnutia kvalifikovanej účasti v investičnej spoločnosti v súlade so smernicou Európskeho parlamentu a Rady 2004/39/ES a 2014/65/EÚ.
            V prípade potreby vysvetlite akékoľvek pochybnosti, pokiaľ ide o konkrétne požadované informácie alebo akékoľvek iné aspekty tohto posúdenia:

         Text obrazu

            Ak boli požadované informácie zhromaždené, uveďte tieto informácie alebo vysvetlite, ako budú poskytnuté, alebo uveďte odkaz na príslušné prílohy obsahujúce požadované informácie:
            Ak existujú ďalšie relevantné alebo dôležité informácie, poskytnite tieto informácie alebo vysvetlite, ako budú poskytnuté, alebo uveďte odkaz na príslušné prílohy obsahujúce tieto informácie:
            Z vlastného podnetu uveďte akékoľvek dôležité informácie, ktoré by mohli významne ovplyvniť posúdenie, ako je štruktúra skupiny alebo najaktuálnejšie posúdenia finančného zdravia navrhovaného nadobúdateľa alebo príslušného oprávneného subjektu.
            S pozdravom
            [podpis]


title: Vykonávacie nariadenie Komisie (EÚ) 2017/1955 z 24. októbra 2017, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               27.10.2017

               SK

               Úradný vestník Európskej únie

               L 277/1

         VYKONÁVACIE NARIADENIE KOMISIE (EÚ) 2017/1955
   z 24. októbra 2017,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili podrobné pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť s prihliadnutím na cenové rozdiely podľa krajiny pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Keďže treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, malo by toto nariadenie nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA
      „
            PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        107,5

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        102,1
                        172,4

                        5
                        0

                        AR
                        BR

                        0207 14 10

                        Mrazené vykostené kusy z hydiny druhu Gallus domesticus

                        243,1
                        212,5
                        296,9
                        229,1

                        17
                        26
                        1
                        21

                        AR
                        BR
                        CL
                        TH

                        0207 27 10

                        Mrazené vykostené morčacie kusy

                        340,6
                        401,7

                        0
                        0

                        BR
                        CL

                        0408 91 80

                        Vajcia bez škrupín sušené

                        352,1

                        0

                        AR

                        1602 32 11

                        Nevarené prípravky z hydiny druhu Gallus domesticus

                        197,9

                        27

                        BR

                  “

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód ‚ZZ‘ znamená ‚iného pôvodu‘.